ΑΜΕΡΙΚΑΝΙΚΟ ΚΟΛΛΕΓΙΟ ΕΛΛΑΔΟΣ

ΓΥΜΝΑΣΙΟ



Αρ Πρωτ. 12/21-1-2018

Αξιότιμοι Κύριοι,

Σας γνωστοποιούμε ότι μαθητές του Γυμνασίου του Αμερικανικού Κολλεγίου Ελλάδος-PIERCE, στο πλαίσιο των παρακάτω προγραμμάτων

1. Η επίδραση της εξόρυξης του βωξίτη στην τοπική κοινωνία της Φωκίδας.
2. Η πολιτιστική κληρονομιά στην περίπτωση του Γαλαξιδίου

θα πραγματοποιήσουν σχολική εκδρομή στη Φωκίδα, από την Πέμπτη 1 Μαρτίου το πρωί (αναχώρηση) έως την Παρασκευή 2 Μαρτίου (επιστροφή).

Παρακαλούμε να μας αποστείλετε κλειστή προσφορά έως και την Τετάρτη, 31 Ιανουαρίου 2018 και μέχρι τις 12:00 στη γραμματεία Γυμνασίου (**κ. Χρύσα Σαββάκη – Γραβιάς 6, Αγία Παρασκευή, τηλ.6009800 εσωτ. 1175**). Μετά την παρέλευση της προθεσμίας υποβολής, καμία προσφορά δε θα γίνει δεκτή. Η κατάθεση των προσφορών θα γίνει ενυπόγραφα παραλαμβάνοντας αριθμό πρωτοκόλλου. Ο σφραγισμένος φάκελος θα πρέπει να φέρει την ένδειξη «**Εκδρομή στο Νομό Φωκίδας – υπόψη κ. Βασιλείου**» και θα περιλαμβάνει την προσφορά σας για τον παρακάτω προορισμό με τις λεπτομέρειες, όπως αυτές περιγράφονται ακολούθως. Οι προσφορές που θα κατατεθούν θα αποσφραγισθούν την Πέμπτη, 1 Φεβρουαρίου 2018, στις 08:30 και θα ενημερωθούν όλοι οι συμμετέχοντες.

**ΠΡΟΟΡΙΣΜΟΣ: Δελφοί**

**Πρόγραμμα 1**

Συνολικός αριθμός ατόμων: 31

Μαθητές: 28

Καθηγητές: 3

**Πρόγραμμα 2**

Συνολικός αριθμός ατόμων: 29

Μαθητές: 26

Καθηγητές: 3

**Συνολικός αριθμός ατόμων: 60**

**Μαθητές: 54**

**Καθηγητές: 6**

Η τακτοποίηση στα δωμάτια θα γίνει σε μονόκλινα για τους καθηγητές και δίκλινα/τρίκλινα για τους μαθητές.

Επιθυμούμε τα παρακάτω:

1. Μετακίνηση με 2 σύγχρονα πούλμαν
2. Διόδια αυτοκινητοδρόμων
3. Ξεναγό για τον αρχαιολογικό χώρο των Δελφών
4. Επίσκεψη στο Μεταλλευτικό Πάρκο Φωκίδας
5. 1 διανυκτέρευση με πρωινό σε ξενοδοχείο 4\* στους Δελφούς
6. Δείπνο στους Δελφούς (Πέμπτη βράδυ)
7. Φ.Π.Α.
8. Ασφάλειες αστικής, επαγγελματικής και ταξιδιωτικής ευθύνης σύμφωνα με τη σύμβαση του Υ.ΠΑΙ.Θ. με τον HAΤTA και την κείμενη νομοθεσία. Στις παραπάνω καλύψεις πρέπει απαραιτήτως να περιλαμβάνονται και έξοδα ατυχήματος ή ασθένειας.

**ΕΝΔΕΙΚΤΙΚΟ ΠΡΟΓΡΑΜΜΑ ΕΞΟΡΜΗΣΗΣ**

**Πέμπτη 1 Μαρτίου έως και Παρασκευή 2 Μαρτίου 2018**

**Πέμπτη 1 Μαρτίου 2018**

**1η μέρα**

09:00 Αναχώρηση από το σχολείο

13:00-15:00 Άφιξη στον αρχαιολογικό χώρο των Δελφών

Επίσκεψη στο Μουσείο και τον αρχαιολογικό χώρο.

15:00  Αναχώρηση για Γαλαξίδι

15:30  Γεύμα στο Γαλαξίδι

17:30 Αναχώρηση για Δελφούς

18:00 Άφιξη στο ξενοδοχείο

20:30 Δείπνο στους Δελφούς

**Παρασκευή 2 Μαρτίου 2018**

**2η μέρα**

09:00 Πρωινό

11:00- 13:00 Επίσκεψη στο “Vagonetto” (Ταξίδι στο κέντρο της γης)

Παρουσιάσεις με θέμα: “Εξόρυξη του βωξίτη”

13:00 Αναχώρηση για το Χάνι της Γραβιάς

13:30 – 14:30 Επίσκεψη στο Χάνι της Γραβιάς

14:30 Αναχώρηση για Αθήνα-Γεύμα στα Καμένα Βούρλα

19:00 Άφιξη στο σχολείο.

Για τις παραπάνω υπηρεσίες ζητείται η τελική συνολική τιμή του οργανωμένου ταξιδιού, αλλά και η επιβάρυνση ανά μαθητή, στην οποία θα συμπεριλαμβάνονται Φ.Π.Α., φόροι και λοιπές επιβαρύνσεις.

Με κάθε προσφορά κατατίθεται από το ταξιδιωτικό γραφείο απαραιτήτως και υπεύθυνη δήλωση ότι διαθέτει βεβαίωση συνδρομής των νόμιμων προϋποθέσεων λειτουργίας τουριστικού γραφείου η οποία βρίσκεται σε ισχύ.

Ο Διευθυντής του Γυμνασίου

Ιωάννης Κλαδάς

ΠΕ03